மெல்ல வெளியே வந்த மதுமதி சங்கர் எறிந்து விட்டுப்போன பார்சலை மெல்ல திறந்து பார்த்தாள். வெண்ணிறத்தில் கருப்பு பொட்டுக்கள் போட்ட அழகான ஒரு சட்டை இருந்தது. அவளுக்கு அது மிகவும் பிடித்திருந்தது. அதை அப்படியே திருப்பி அதே இடத்தில் வைத்துவிட்டு சத்தம் சந்தடியில்லாமல் மெல்ல தன் அறையினுள் மீண்டும் புகுந்தாள். இதைப்பார்த்த சங்கரின் தாயார் வாய்விட்டே சிரித்தார். " சே இவள் என்ன பொண்ணு.. கொடுக்கிறபோது வேணாம் என்றாளே.. இப்ப மட்டும் ஆசையோடை எடுத்து பார்க்கிறாளே..""என எண்ணியபடி மாலை நேர தேநீருக்காக தயாரித்த வாய்ப்பன்களை எடுத்து மேசையில் வைத்துக்கொண்டார். அதன்பின் வெளியே வந்து மதுமதியையும் தேநீர் அருந்த அழைத்தபடி சோபாவில் சற்று அமர்ந்தார். அங்கே வந்த மதுமதி" சூப்பர் மாமி எனக்கு பிடித்தமான வாய்ப்பன் செய்திருக்கிறியள்.." என்றபடி